stanford-oval/wikipedia huggingface dataset:
ויניל (סדרת טלוויזיה)
הערות שוליים

1 2  גילי איזיקוביץ, פרק הפתיחה של "ויניל": יש לכם סבלנות לאקספוזיציה בת 113 דקות?, באתר הארץ, 15 בפברואר 2016
↑  חן חדד, HBO חזרה בה: "ויניל" לא תשוב לעונה שנייה, באתר הארץ, 23 ביוני 2016
↑   בן שלו, חובבי מוזיקה ייהנו מ"ויניל", הסדרה החדשה של מרטין סקורסזה ומיק ג'אגר. חובבי טלוויזיה - פחות, באתר הארץ, 18 בפברואר 2016
↑   ניב הדס, "ויניל" היתה אמורה להיות פצצת טלוויזיה. אז מה השתבש?, באתר הארץ, 14 באפריל 2016
↑  ויניל - עונה ראשונה, Rotten Tomatoes
↑  ויניל- ביקורת סדרה, Metacritic
מקגייוור (סדרת טלוויזיה, 2016)

| --- | --- |

 מבוסס על:  מקגייוור 
 סוגה:  פעולה / הרפתקאות
 יוצרים:  פיטר מ. לנקוב
 שחקנים:  לוקאס טיל, ג'ורג' אידס, סנדרין הולט, טריסטין מאיס, ג'סטין שוכרת, מרדית איטון, איזבל לוקאס
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  5
 מספר פרקים:  94
 הפקה
 מפיקים בפועל:  הנרי וינקלר, ג'יימס ואן 
 חברת הפקה:  אטומיק מונסטר הפקות   101st Street Television   Lionsgate Television   סדרת CBS
 הפצה:  CBS מדיה ונצ'רס 
 אורך פרק:  45 דקות
 שידור
 רשת שידור:  CBS
 רשת שידור בישראל:  yes action
 תקופת שידור מקורית:  23 בספטמבר 2016 – 30 באפריל 2021
 תקופת שידור בישראל:  23 בספטמבר 2016-רץ
 קישורים חיצוניים
 www.cbs.com/shows/macgyver/
 דף התוכנית ב-IMDb
 
מקגייוור (באנגלית: MacGyver) היא סדרת טלוויזיה פעולה והרפתקאות אמריקאית, שפותחה על ידי פיטר מ' לנקוב ובכיכובו של לוקאס טיל בתפקיד הראשי. זהו אתחול של סדרת טלוויזיה באותו השם של ABC שיצר לי דייוויד זלוטוף, ושודרה משנת 1985 עד 1991.
הסדרה עלתה לשידור לראשונה ב-23 בספטמבר 2016 ברשת CBS, וכללה 21 פרקים. העונה השנייה, אשר כללה 23 פרקים עלתה לשידור ב-29 בספטמבר 2017. באפריל 2018, רשת CBS חידשה את הסדרה לעונה שלישית, אשר עלתה לאוויר ב-28 בספטמבר 2018, וכללה 22 פרקים. במאי 2019, חודשה הסדרה לעונה רביעית, אשר עלתה ב-7 בפברואר 2020. ב-22 בינואר 2021 חודשה הסדרה לעונה חמישית. ב-7 באפריל 2021 פורסם כי הסדרה, שתוכננה לה עונה שישית, תסתיים בסוף העונה החמישית/ הפרק האחרון שודר בארצות הברית ב-30 באותו חודש. בפרק הסיום התמודדו מקגייוור (לוקאס טיל) וריילי (טריסטין מייס) עם קונספירציית שטיפת מוח הגורמת להם לפקפק במחויבותם לסוכנות "קרן פניקס".
בישראל התכנית שודרה בערוץ Yes Action.
עלילה

אנגוס "מק" מקגייוור הוא חבר בארגון ממשלתי סודי בארצות הברית, שם הוא משתמש בכישרונו יוצא הדופן לפתרון בעיות וידע נרחב במדע כדי להציל חי אדם. "עם כישורים שמוגבלים רק על ידי היצירתיות שלו, מק מציל את היום באמצעות מהדקים במקום אקדחים, נרות יום הולדת במקום פצצות, ומסטיקים במקום רובים".
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 21 | 21 | 23 בספטמבר 2016 | 14 באפריל 2017 |
|  | 2 | 23 | 23 | 29 בספטמבר 2017 | 4 במאי 2018 |
|  | 3 | 22 | 22 | 28 בספטמבר 2018 | 10 במאי 2019 |
|  | 4 | 13 | 13 | 7 בפברואר 2020 | 8 במאי 2020 |
|  | 5 | 14 | 14 | 22 בינואר 2021 | 30 באפריל 2021 |
הערות שוליים

↑  Andreeva, Nellie (April 7, 2021). ‘MacGyver’ To End After Season 5, Series Finale Set On CBS. Deadline Hollywood. Retrieved April 8, 2021
1 2  Grobar, Matt (April 30, 2021). ‘MacGyver’ Series Finale Recap: Future Of The Phoenix Foundation In Question, As Nanobot Conspiracy Comes To Light. Deadline Hollywood. Retrieved May 1, 2021
ג'ון קלקוט הורסלי

| --- | --- |

 לידה:  29 בינואר 1817 לונדון, הממלכה המאוחדת של בריטניה הגדולה ואירלנד 
 פטירה:  18 באוקטובר 1903 (בגיל 86) לונדון, הממלכה המאוחדת של בריטניה הגדולה ואירלנד 
 מקום קבורה:  בית הקברות קנסאל גרין 
 תקופת הפעילות:  1832–1903 (כ־71 שנים) 
 בן או בת זוג:  ולטר רוזאמנד היידן  אלווירה קת'רין ג'ני וולטר 
 צאצאים:  ולטר צ'ארלס הורסלי, ויקטור הורסלי 
 
ג'ון קלקוט הורסלי (באנגלית: John Callcott Horsley‏;29 בינואר 1817 – 18 באוקטובר 1903) היה צייר אקדמי אנגלי של סצנות ז'אנריות והיסטוריות, מאייר ומעצב את כרטיס חג המולד הראשון. הוא היה חבר בקולוניית קרנברוק.
ביוגרפיה > ילדות וחינוך

הורסלי נולד בלונדון, בנו של ויליאם הורסלי, המוזיקאי, ואחיינו של סר אוגוסטוס קלקוט. אחותו מרי אליזבת הורסלי נישאה למהנדס הבריטי המפורסם איזמברד קינגדום ברונל בשנת 1836. הורסלי הונחה על ידי ויליאם מולרידי ואוגוסטוס וול קלקוט ששלחו אותו בגיל שלוש עשרה ללמוד באקדמיה של ד"ר הנרי סאס שם פגש את דנטה גבריאל רוזטי, ג'ון אוורט מיליי וויליאם פאוול פרית'. לאחר המכינה הורסלי למד ציור בבתי הספר המלכותיים של האקדמיה שם פגש את תומאס ובסטר. בשנת 1836 הציג את "גאוות הכפר" (גלריית ורנון) באקדמיה המלכותית.
ביוגרפיה > חיי משפחה

הורסלי התחתן עם אלווירה וולטר בשנת 1846 איתה נולדו לו שלושה בנים: אדוארד (1848), פרנק (1849) והארי (1850). אלווירה נפטרה בשנת 1852 ואחריה נפטרו של אדוארד והארי בשנת 1854 ופרנק בשנת 1857 עקב סקרלטינה.
הורסלי התחתן בשנית עם רוזמונד האדן שהגיעה ממשפחה של מנתחים מכובדים – לאביה צ'ארלס האדן הייתה קליניקה ברחוב סלואן ואחיה פרנסיס סימור האדן היה מנתח וגם תחריטאי שהקים את החברה המלכותית לציירים וחרטים בשנת 1880. רוזמונד הולידה את ולטר (1855), יו (1856), ויקטור (1857), אמה (1858), פאני (1859), ג'רלד (1862) ורוזמונד (1864). ג'רלד כשגדל נהיה אדריכל, ולטר אמן שלמד גם בבתי הספר של האקדמיה, ויקטור היה מנתח. סר ויקטור הורסלי (נולד בשנת 1857), התפרסם כמנתח ונוירופתולוג, ותומך בולט במחקר ניסיוני. יו ואמה נפטרו מסקרלטינה.
לאחר חתונתו עם רוזמונד בשנת 1854, הורסלי ואשתו סיירו במידלנדס במשך חמישה חודשים כדי ליצור קשרים עם תעשיינים עשירים למען ציורי דיוקן. הורסלי עבר לקרנברוק בשנת 1861, והצטרף למושבת האמנים. עם זאת הוא שמר על בית בלונדון.
קריירה

ציוריו של הורסלי היו ברובם נושאים היסטוריים של המאות השבע עשרה ושמונה עשרה, והושפעו מהמאסטרים ההולנדים פיטר דה הוך ויאן ורמיר. כאמן צעיר הורסלי נתמך על ידי האספן ג'ון שיפאנקס, שקנה שניים מציוריו של הורסלי.
בשנת 1843 הציור שלו (רישום ראשוני) של "סנט אוגוסטין מטיף" זכה בפרס בתחרות להכין קישוטי פנים לארמון וסטמינסטר. הפרס הוביל לבחירתו בשנת 1844, הוא היה אחד מששת הציירים שהוזמן לבצע שם ציורי קיר. בשנת 1864 הוא הפך לעמית באקדמיה המלכותית לאמנויות. להורסלי היה תפקיד חשוב בארגון תערוכות החורף של "המאסטרים ישנים" בבית ברלינגטון לאחר 1870.
הורסלי היה רקטור וגזבר של האקדמיה המלכותית בין השנים 1875 עד 1890 ו-1882 עד 1897 בהתאמה. הוא התנגד לשימוש במודלי חיים בעירום. כאשר בשנות השמונים של המאה ה-19 הדוגמה של הסלון הצרפתי החלה להשפיע על המציגים באקדמיה המלכותית, וציורי העירום הפכו לאופנה, הוא מחה על החידוש, ויחסו גרם לעיתון פאנץ' להעניק לו את הכינוי של "מר ג'יי סי. (לוטס) הורסלי "(משחק מילים על סוס בגדים).
ההפגנות נגד העירום בשנת 1885 הופיעו במספר צורות, בחלק מהמקרים ציורי עירום ניזוקו או נגנבו מתערוכות. עם זאת, כנראה היה זה מכתב שהודפס ב"טיימס "ב-20 במאי, שזירז להצית את המחלוקת הלאומית סביב תערוכת העירום. המכתב שכותרתו 'תחינה של אישה' ונחתם 'מטרונית בריטית'. למעשה הוא נכתב על ידי ג'יי סי הורסלי.
הוא התפטר מהאקדמיה בשנת 1897, והפך ל"אקדמאי בדימוס".
כרטיס חג המולד הראשון בעולם

הורסלי עיצב את כרטיס חג המולד הראשון שנשלח אי פעם, שהוזמן על ידי הנרי קול. הציור עורר מחלוקת משום שהוא תיאר ילד קטן ששותה יין. הוא גם עיצב את מעטפת הורסלי, מעטפה ששולמה מראש שהייתה קודמת לחותמת הדואר.
הורסלי היה חבר במועדון התחריטאים הלונדוני ותרם איורים למהדורות של "הכפר הנטוש" (אוליבר גולדסמית' ו"שירי שייקספיר"). הוא גם אייר מספר ספרים נוספים כולל "נסיכים קטנים" מאת אליזה סלייטר (לונדון: הנרי ג'בון, 1890).
גלריה

גאוות הכפר
הנסיכה בייטריס
המשרתת
בוקר יום ולנטיין
כרטיס כריסטמס הראשון בעולם
הערות שוליים

↑  Chisholm, Hugh, ed. (1911). "Horsley, John Callcott". Encyclopædia Britannica. 13 (11th ed.). Cambridge University Press. p. 739.
↑  The Cranbrook Colony: Fresh Perspectives, Wolverhampton Art Gallery, 2010
↑  The complex history surrounding the decoration is best summarized by T. S. R. Boase, The Decorations of the New Palace of Westminster 1841-1863, in: Journal of the Warburg and Courtauld Institutes 17:1954, pp. 319–358.
↑  John Callcott Horsley, R.A., Royal Academy of Arts Collections, www.racollection.org.uk
↑  Smith, Alison (1996). The Victorian Nude. Manchester University Press. p. 227.
↑  Christmas Card History ~ The First Christmas Card by John Calcott Horsley - Emotions Greeting Cards Museum, web.archive.org, ‏2007-01-28
| --- | --- |
בקרת זהויות :  NLI: 987007439959605171  AGSA: 10977  BnF: cb14969391n (data)  GND: 1049475240  ISNI: 0000 0000 6660 0034  KulturNav: 6472856f-66b0-4208-b429-852725864fe8  LCCN: nr92038654  NLA: 36009025  RKD: 39814  SNAC: w6zk5p3w  SUDOC: 087261758  Trove: 1183278  ULAN: 500008919  VIAF: 5202434   WorldCat (עם VIAF): 5202434
לוציפר (סדרת טלוויזיה)

| --- | --- |

לוגו הסדרה
 מבוסס על:  דמויות שנוצרו עבור "ורטיגו" מאת ניל גיימן, סם קית' ומייק דרינגנברג
 סוגה:  פנטזיה   דרמה משטרתית   דרמה קומית
 יוצרים:  טום קאפינוס 
 כותבים:  טום קאפינוס, ג'פרי ליבר, Mike Costa, Julia Fontana, Jennifer Graham Imada, Lloyd Gilyard Jr., Carly Woodworth, Aiyana White, Jason Ning, Alex Katsnelson, Sheri Elwood, ניל גיימן, Joe Henderson, אידי מודרוביץ', Chris Rafferty, Jenn Kao, David McMillan 
 בימוי:  לן וייסמן, Alrick Riley, Marisol Adler, קארן גביולה, אידי מודרוביץ', די. בי. וודסייד, Richard Speight Jr., מאירזי אלמאס, Ben Hernandez Bray, Lisa Demaine, Louis Shaw Milito, Claudia Yarmy, Brad Tanenbaum, Sherwin Shilati, Jessika Borsiczky, Viet Nguyen, הנלי קולפפר, Nathan Hope, Eriq La Salle, דייויד פראזי, קווין אלחנדרו, Matt Earl Beesley, Sam Hill, טים מת'סון, Eagle Egilsson, אדוארדו סנצ'ז, דייוויד פיימר, Tara Nicole Weyr, גרג בימן, מארק טונדראי, Bola Ogun 
 שחקנים:  טום אליס לורן גרמן קווין אלחנדרו לסלי אן ברנדט טום ולינג די. בי. וודסייד איימי גרסיה
 ארץ מקור:  ארצות הברית, צ'כיה 
 שפות:  אנגלית 
 מקום התרחשות:  לוס אנג'לס, כדור הארץ 666 
 מספר עונות:  6 
 מספר פרקים:  93 
 הפקה
 מפיק:  אלכס קצנלסון מייקל אזוליניו אריק הולמברג קארן גביולה
 מפיקים בפועל:  ג'רי ברוקהיימר טום קפינוס אידי מודרוביץ' לן וייסמן
 חברת הפקה:  ג'רי ברוקהיימר הפקות האחים וורנר DC Entertainment
 הפצה:  האחים וורנר טלוויזיה
 עורכים:  מארק פטבינה   פרד פטרסון
 אתר צילומים:  לוס אנג'לס, קליפורניה   ונקובר, קולומביה הבריטית
 צלמים:  גלן קינן ראיין מק'מסטר טיקו פולקקיס
 טכניקת צילום:  מצלמה יחידה
 מוזיקה:  בן דקר ג'ף רוסו מרקו בלטרמי דניס סמית
 אורך פרק:  42–65 דקות
 שידור
 רשת שידור:  פוקס (עונות 1–3) נטפליקס (עונות 4–6)
 רשת שידור בישראל:  נטפליקס
 פורמט (תמונה):  HDTV 720p
 תקופת שידור מקורית:  25 בינואר 2016 – 10 בספטמבר 2021 
 קישורים חיצוניים
 אתר רשמי
 דף התוכנית ב-IMDb
 
לוציפר (באנגלית: Lucifer) היא סדרת טלוויזיה אמריקאית מסוגת פנטזיה ודרמה משטרתית, שנוצרה על ידי טום קאפינוס ועלתה לשידור ב-25 בינואר 2016 ברשת פוקס. הסדרה מבוססת על הדמות לוציפר מהמיתולוגיה הנוצרית, אך בגרסתם של ניל גיימן, סם קית' ומייק דרינגנברג, שהופיעה במקור ברומן הגרפי "סנדמן" ולאחר מכן בסדרות רבות, בהן בסדרת ספין אוף משל עצמו. הסדרה עוקבת אחרי לוציפר מורנינגסטר (טום אליס), השטן, שנוטש את הגיהנום ומתמקם בלוס אנג'לס, שם הוא מנהל מועדון לילה בבעלותו ומעניק שרותי ייעוץ למשטרת לוס אנג'לס.
עלילה

הסדרה מתמקדת בלוציפר מורנינגסטאר (טום אליס), מלאך יפה-תואר ורב עוצמה שגורש מגן עדן לגיהנום בגלל שפרץ במרד. הוא משתעמם וחש אומלל כאדון הגיהנום במשך אלפי שנים. הוא מתפטר מכס הגיהנום בניגוד להסכמת אביו (אלוהים) ומפקיר את ממלכתו ועוזב ללוס אנג'לס, שם הוא בסופו של דבר מנהל את מועדון הלילה הפרטי שלו שנקרא "לוקס". הוא מעורב בתיק רצח עם הבלשית קלואי דקר (לורן גרמן) ובהמשך מוזמן להיות יועץ במשטרת לוס אנג'לס. לאורך הסדרה מגיעים ללוס אנג'לס כמה יצורים ואיומים שמימיים ושטניים; במקביל, לוציפר וקלואי בסופו של דבר מתקרבים זה לזה ומפתחים קשר רומנטי, מבלי לדעת כי ייתכן ונועדו זה לזה. בעונה האחרונה ללוציפר וקלואי יש בת בשם אורורה (רורי). לוציפר לא זכה לראות איך ביתו גדלה, משום שהיעוד שלו היה לעזור לאנשים בגיהנום להבין מה האשמה שלהם בשביל לעבור לגן עדן. אמנדיאל, האח הבכור, הפך להיות אלוהים. לבסוף קלואי מתה מזקנה ופגשה את לוציפר בגיהנום והם חיו באושר.
הפקה

בספטמבר 2014 דווח כי DC קומיקס מתכננת סדרת טלוויזיה שתתבסס על דמותו של לוציפר כפי שנכתבה על ידי ניל גיימן. בפברואר 2015, הוכרז כי טום אליס יגלם את לוציפר.
במאי 2015 קיבלה הסדרה אישור להפיק 13 פרקים שעלו לשידור ב-2016. שתי העונות הראשונות צולמו בוונקובר, קנדה, העונות הבאות צולמו בלוס אנג'לס. במאי 2018, הודיעה רשת פוקס שהיא לא תחדש את הסדרה לעונה נוספת וביוני 2018 הסדרה נרכשה על ידי רשת נטפליקס.
ביוני 2020 הודיעה נטפליקס כי הסדרה תשוב לעונה שישית ואחרונה, זאת אף על פי שקודם לכן נאמר כי העונה החמישית תהיה זו האחרונה.
ביולי 2021 פורסם תאריך העונה השישית והאחרונה שעלתה לשידור ב-10 בספטמבר 2021.
הערות שוליים

↑  https://www.sratim.co.il/nm13961/
↑  Fox Nabs DC Entertainment ‘Lucifer’ Drama From Tom Kapinos As Put Pilot
↑  LUCIFER Cast For New FOX Pilot
↑  עידו ישעיהו, אילן קפרוב‏, הסדרות החדשות של FOX: החידוש המוזר שמסמן כיוון שמרני חדש, באתר וואלה, 15 במאי 2018
↑  Lucifer cancelled: FOX confirms release date for TWO BONUS episodes 'amid season 4 talks'
↑  Lucifer Officially Renewed for Season 6 — Its 'Final, FINAL Season,' Says Netflix, מתוך אתר tvline.com
↑  Cordero, Rosy (24 ביולי 2021). "'Lucifer' Sets Season 6 Return To Netflix At Comic-Con@Home". Deadline Hollywood. נבדק ב-24 ביולי 2021. {{cite web}}:  (עזרה)
| 0 | 1 | 2 |
| --- | --- | --- |
| הקודם: 2020: ויינונה ארפ | פרס בחירת הקהל לסדרת המדע בדיוני/פנטזיה של השנה  2021: לוציפר | הבא: 2022: דברים מוזרים |
דרדוויל (סדרת טלוויזיה)

| --- | --- |

לוגו הסדרה
 מבוסס על:  דרדוויל 
 סוגה:  מדע בדיוני  פנטזיה   אקשן   דרמה   פשע   גיבורי-על
 יוצרים:  דרו גודארד
 שחקנים:  צ'ארלי קוקס וינסנט ד'אונופריו אלדן הנסון דברה אן וול רוסריו דוסון
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  ניו יורק 
 מספר עונות:  3
 מספר פרקים:  39
 תוכנית המשך:  ג'סיקה ג'ונס
 הפקה
 מפיקים בפועל:  סטיבן ס. דינייט 
 הפצה:  נטפליקס, דיסני+ 
 מוזיקה:  ג'ון פסנו 
 אורך פרק:  כ-50 דקות
 שידור
 רשת שידור:  נטפליקס, דיסני+
 רשת שידור בישראל:  נטפליקס, דיסני+
 תקופת שידור מקורית:  10 באפריל 2015 – 19 באוקטובר 2018
 קישורים חיצוניים
 אתר אינטרנט
 דף התוכנית ב-IMDb
 
דרדוויל (באנגלית: Marvel's Daredevil) היא סדרת טלוויזיה אמריקאית המבוססת על גיבור-העל דרדוויל מבית מארוול קומיקס. הסדרה הופקה על ידי חטיבת הטלוויזיה של אולפני מארוול בשיתוף עם אולפני ABC ומופצת בידי שירות הזרמת המדיה נטפליקס. עלילת הסדרה מתרחשת ביקום הקולנועי של מארוול וחולקת ציר זמן עם סרטי הקולנוע שבזכיון. את הסדרה פיתח דרו גודארד, ומככב בה צ'ארלי קוקס כמאט מורדוק / דרדוויל.
הסדרה היא הראשונה מבין מספר סדרות טלוויזיה שיובילו למיני סדרה על קבוצת "המגינים". יתר הסדרות כוללות את דמויותיהם של ג'סיקה ג'ונס, לוק קייג' ואיירון פיסט. הסדרה עלתה לראשונה לשידור ב-10 באפריל 2015. עונתה השנייה עלתה לשידור במרץ 2016. עונתה השלישית עלתה ב-19 באוקטובר 2018. ב-29 בנובמבר 2018, נטפליקס הודיעו שהם מבטלים את המשך הסדרה.
בישראל, הסדרה שודרה בנטפליקס עד להסרתה, יחד עם סדרות נוספות המתבססות על מארוול קומיקס בראשית מרץ 2022. זאת בעקבות פקיעת הסכם השידור של נטפליקס עם דיסני, בעלת זכויות היוצרים על הדמויות.
כיום הסדרה משודרת בישראל ובשאר העולם בדיסני+.
תקציר עלילה

מאט מורדוק הוא עורך דין עיוור בשעות היום, אשר משתמש ביתר חושיו המחודדים כדי להילחם בפשע בשעות הלילה בשכונת הלס קיצ'ן שבניו יורק. בילדותו, מאט נחשף לחומר כימי לאחר שהיה מעורב בתאונה עם משאית שהובילה חומר זה. כתוצאה מכך, מאט התעוור אך יתר חושיו התפתחו כדי לפצות על חיסרון זה. בצעירותו הוא התייתם מאביו, מתאגרף שנרצח על ידי מאפיונרים לאחר שקיבל תשלום למכור קרב, אך ניצח בו כי לא רצה לאכזב את בנו.
בבגרותו, מאט קיבל הכשרה מיוחדת מאמן לחימה עיוור בשם סטיק כדי להתגבר על מגבלותיו. בשנים שלאחר מכן הוא למד משפטים ולבסוף פתח יחד עם חברו פוגי משרד עורכי דין על טהרת הערכים של עזרה לזולת. עם זאת, בשל חוסר אמונו במערכת המשפט, מאט בחר ללבוש מסכה בלילות ולרדוף אחרי פושעים מקריים או כאלה שהוא לא הצליח להרשיע בבית המשפט. את עיקר מאבקו בפשע הוא מנהל בשכונה בה גדל, שנחשבת למקום בעייתי. במהלך מלחמתו בפשע, מאט מתוודע לקיומה של אימפריית פשע בניהולו של וילסון פיסק, המכונה קינגפין, שעורך עסקים עם המאפיה הרוסית והיאקוזה היפנית. ארגון נוסף שמאט נתקל בו במלחמתו בפשע הוא מסדר "היד" היפני, שמשתף פעולה עם וילסון פיסק ומהווה אתגר גדול במלחמה שמנהל מאט מורדוק נגד הפשע ברחובות ניו יורק.
שחקנים ודמויות

צ'ארלי קוקס - מאט מורדוק/דרדוויל
אלדן הנסון - פוגי נלסון
דברה אן וול - קארן פייג'
רוסריו דוסון - קלייר טמפל
וינסנט ד'אונופריו - וילסון פיסק/קינגפין
טובי לאונרד מור - ג'יימס ווסלי (עונה 1)
איילת זורר - ונסה מאריאנה (עונה 1)
פיטר שינקודה - נובו
סקוט גלן - סטיק
בוב גנטון - לילנד אאולסלי (עונה 1)
וונדי קורטיס-הול - בן יוריק (עונה 1)
ג'ון ברנטל - פרנק קאסל/המעניש (עונה 2)
אלודי יונג - אלקטרה נצ'יוס (עונה 2)
סטיבן ריידר - בלייק טאוור (עונה 2)
ג'ואן ואלי - מגי גרייס/מורדוק (עונה 3)
ג'יי עלי - ראול "ריי" נאדים (עונה 3)
וילסון בטל - בנג'מין "דקס" פוינדקסטר (עונה 3)
סקירה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 13 | 13 | 10 באפריל 2015 | 10 באפריל 2015 |
|  | 2 | 13 | 13 | 18 במרץ 2016 | 18 במרץ 2016 |
|  | 3 | 13 | 13 | 19 באוקטובר 2018 | 19 באוקטובר 2018 |
עלילת הסדרה > עונה 1

לאחר אירועי הסרט "הנוקמים", ארגוני פשע רבים ניצלו את מצבה העגום של שכונת הלס קיצ'ן בניו-יורק. מאט מורדוק, עו"ד שגר בשכונה ובה גדל, עבר בילדותו תאונה שכתוצאה ממנה התעוור, אך חושיו האחרים התחדדו לרמה על-אנושית. הוא החליט לעטות מסכה ולהשתמש ביכולותיו.
עלילת הסדרה > עונה 2

בעקבות הופעתו של "המעניש", לוחם צדק הרוצח בברוטליות חברי כנופיות פשע במנהטן, מאט מרדוק מתמודד עם שאלות מוסריות לגבי פעילותו כדרדוויל. במקביל, אהובתו לשעבר אלקטרה נאצ'יוס חוזרת לחייו, וגוררת אותו למאבק נוסף בארגון "היד" המסתורי. עיסוקיו גורמים לו להזניח את חבריו פוגי נלסון וקארן פייג', מה שמעמיד בסימן שאלה את עתיד משרד עוה"ד והחברות ביניהם.
עלילת הסדרה > עונה 3

בעונה השלישית, לאחר שפיסק משתחרר מהכלא, מאט מרדוק, שנעדר כבר חודשים בעקבות אירועי המגינים, מופיע מחדש כאדם שבור פיזית ואמונית, הוא מחליט לנטוש את זהותו כעורך דין פלילי על מנת להיות דרדוויל במשרה מלאה. בעונה זו פיסק סוחט ומאיים על סוכני FBI לעבוד תחתיו, במיוחד הסוכן בנג'מין "דקס" פוינדקסטר בעל נטיות פסיכופתיות אשר מיומן בלהפוך כל חפץ שהוא לנשק קטלני, וריי נדים, איש משפחה במצוקה כלכלית.
תאריך שידור

בינואר 2015 שחררו מארוול פרומו המציג את לוגו הדמות, וחשף רשמית את תאריך שידור הפרק הראשון - 10 באפריל 2015, ובפברואר פורסם הטריילר הרשמי של הסדרה. ובפברואר 2016 פורסם הטריילר הרשמי לעונה השנייה בה בנוסף יופיעו גם דמויותיהם של המעניש ואלקטרה.
ב-10 באפריל 2015 עלו לנטפליקס כל 13 הפרקים של העונה הראשונה.
ב-18 במרץ 2016 עלו לנטפליקס גם כל 13 פרקי העונה השנייה.
פרסים והוקרה

צ'ארלי קוקס, המגלם את דמותו של מאט מורדוק/דרדוויל, זכה בשנת 2015 בפרס הוקרה מאת הקרן האמריקאית ללקויות ראייה ע"ש הלן קלר על תפקידו בסדרה.
הסדרה עצמה קיבלה מספר מועמדויות לפרסים, בהם פרס אמי, פרס גילדת שחקני המסך ופרסי אמפייר, ואף זכתה בפרס סאטורן בקטגוריית סדרת המדיה החדשה הטובה ביותר לשנת 2016.
סדרות ספין-אוף וקולנוע > המגנים

דרדוויל היא הראשונה בסדרת נטפליקס שהוזמנה, ואחריה ג'סיקה ג'ונס, לוק קייג' ואיירון פיסט, שהובילה למיני-סדרה המגנים. המיני סדרה מתרחשת בין עונה 2 לעונה 3 של דרדוויל ועוקבת אחרי התחברותם של כל גיבורי העל של סדרות מארוול בנטפיליקס- דרדוויל, ג'סיקה ג'ונס, לוק קייג' ואיירון פיסט אשר מתחברים יחד כדי להילחם בארגון המסתורי העתיק והמרושע "היד" בקרב על גורלה של העיר ניו יורק.
סדרות ספין-אוף וקולנוע > המעניש

בינואר 2016, לפני הופעת הבכורה של ג'ון ברנטל בתור הלוחם צדק החמוש פרנק קאסל/המעניש בעונה השנייה, נטפליקס הייתה ב"פיתוח מוקדם מאוד" של סדרת ספין-אוף בשם המעניש שתתמקד בדמותו של קאסל, וחיפשה מנהל סדרה. ב-2016, מארוול ונטפליקס הזמינו את המעניש, אישרו את מעורבותו של ברנטל ושמו את סטיב לייטפוט כראש הסדרה. הסדרה יצאה לאור בנובמבר 2017. דברה אן וול חזרה לתפקידה בתור קארן פייג' בסדרה.
דרדוויל ביקום הקולנועי של מארוול

בינואר 2024 חשפו אולפני מארוול שדרדוויל וקינגפין שהופיעו ביקום הקולנועי הם אותם דמויות שהופיעו בסדרה בכך שהוסיפו את כל סדרות הנטפליקס אל קטגוריית ציר הזמן בדיסני פלוס.
דרדוויל ביקום הקולנועי של מארוול > ספיידרמן: אין דרך הביתה

בסרט מדצמבר 2021 הופיעה דמותו של מאט מורדוק בתפקיד אורח בתור עורך דין שמעניק ייעוץ לפיטר פארקר (ספיידרמן). בנוסף, ד'אונופריו שיחזר לראשונה את תפקידו כקינגפין בסדרת דיסני+ הוקאיי (2021).
דרדוויל ביקום הקולנועי של מארוול > שי האלק: עורכת דין בשירות החוק

הדמות הופיעה בחלק מפרקי הסדרה, ששודרה ב-2022.
דרדוויל ביקום הקולנועי של מארוול > דרדוויל: נולד מחדש

במרץ 2022, האתר Production Weekly כלל פרסום של אתחול מחדש של דרדוויל בדוח שלהם על פרויקטים עתידיים בפיתוח, כאשר קווין פייג'י וכריס גארי רשומים כמפיקים. הסדרה אושרה כנמצאת בפיתוח עבור דיסני+ בסוף מאי, כאשר מאט קורמן וכריס אורד צורפו ככותבים ראשיים ומפיקים בפועל. הסדרה, ששמה Daredevil: Born Again הוכרזה רשמית ביולי לעונה ראשונה של 18 פרקים, כאשר קוקס וד'אונופריו אושרו כחוזרים לתפקידם. הסדרה מתוכננת להקרנה ב-Disney+ בתחילת 2024.
הערות שוליים

↑  אילן קפרוב‏, מגששת בחשיכה: העונה השנייה של "דרדוויל" מתקשה להתקדם, באתר וואלה, 20 במרץ 2016
↑  בוריס אוליאנסקי, דרדוויל של נטפליקס מבוטלת לאחר שלוש עונות, באתר גאדג'טי, ‏30 בנובמבר 2018
↑  כל הסדרות של מארוול יירדו מנטפליקס החל ממרץ, באתר www.gadgety.co.il, ‏2022-02-13
↑  Jon Berenthal Cast As Frank Castle in The Netflix Original Series 'Marvel's Daredevil', Patrick Cavanaugh, June 9th 2015
↑  Elektra Joins Netflix’s Daredevil Season Two!, Silas Lesmick, July 7th 2015
↑  Nick Romano December 18, 2021 at 10:30 AM EST, 'Spider-Man: No Way Home' cameo hints at a major Marvel comeback, EW.com (באנגלית)
↑  prodweek, Production Weekly - Issue 1290 - Thursday, March 17, 2022 / 199 Listings - 45 Pages, Production Weekly, ‏2022-03-17 (באנגלית אמריקאית)
↑  Joe Otterson, Joe Otterson, ‘Daredevil’ Disney+ Series in the Works With Matt Corman, Chris Ord Set to Write (EXCLUSIVE), Variety, ‏2022-05-19 (באנגלית אמריקאית)
מועצת השרים של גרמניה המזרחית

ערך זה עוסק ברשות המבצעת של גרמניה המזרחית. אם התכוונתם לממשלת הרפובליקה הפדרלית הגרמנית, ראו .
| --- | --- |
 סמל המדינה

בניין עיריית ברלין הישן ששימש כמושב הממשלה משנת 1961 עד 1990.
 מידע כללי
 מדינה:  גרמניה המזרחית 
 תחום שיפוט:  גרמניה המזרחית גרמניה המזרחית
 תאריך הקמה:  12 באוקטובר 1949
 תאריך פירוק:  2 באוקטובר 1990
 מטה מרכזי:  ברלין ברלין
 
מועצת השרים של גרמניה המזרחית (בגרמנית: Ministerrat der Deutschen Demokratischen Republik) הייתה הקבינט והרשות המבצעת של גרמניה המזרחית מאוקטובר 1949 ועד לאיחוד גרמניה מחדש ב-3 באוקטובר 1990. על פי חוקת גרמניה המזרחית, מועצת השרים הוגדרה רשמית כממשלת המדינה. עם זאת, אותה חוקה אישרה רשמית כי מפלגת האיחוד הסוציאליסטי (SED), מפלגת השלטון, היא הגוף המרכזי בממשלה. מכאן שבמשך רוב שנות קיומה, מועצת השרים לא הייתה הסמכות העליונה במדינה, אלא הופקדה על יישום מדיניות המפלגה בפועל. בפרט, השרים היו כפופים למזכיר הוועד המרכזי. הוקמה במקור כגוף של 18 חברים, עד 1989 כללה המועצה 44 חברים.
בראש המועצה עומד יושב ראש (Vorsitzender), אשר נהגו לכנותו "ראש ממשלה" במקורות שאינם גרמניים. רשמית, ראש הממשלה כיהן בתפקיד המדיני הבכיר ביותר במדינה. למרות זאת, אף ממזכיר כללי ראשון של המפלגה מעולם לא כיהן במקביל כראש ממשלה. בית הפרלמנט הפרוסי לשעבר (Preußischer Landtag) שימש כמקום מושבה של המועצה מ-1950 עד 1953. מ-1961 עד 1990 היו משרדי המועצה ממוקמים בבית העירייה הישן לשעבר של ברלין בכתובת מספר 47 Klosterstraße.
ראשי הממשלה

אוטו גרוטווהל (12 באוקטובר 1949 – 21 בספטמבר 1964)
וילי שטוף (21 בספטמבר 1964 – 3 באוקטובר 1973)
הורסט סינדרמן (3 באוקטובר 1973 – 29 באוקטובר 1976)
וילי שטוף (29 באוקטובר 1976 – 13 בנובמבר 1989)
הנס מודרוב (13 בנובמבר 1989 – 12 באפריל 1990)
לותאר דה מוזייר (12 באפריל – 2 באוקטובר 1990)
אן מקליין

| --- | --- |

 לידה:  7 ביוני 1979 (בת 45) ספוקיין, מדינת וושינגטון, ארצות הברית
 מידע כללי
 בשירות:  אסטרונאוטית בשירות נאס"א
 לאום:  אמריקאית ארצות הברית
 השכלה:  אוניברסיטת בריסטול  אוניברסיטת באת'  בית הספר לטייסי ניסוי של הצי האמריקאי (יוני 2013)  האקדמיה הצבאית של ארצות הברית  תיכון גונזגה 
 עיסוק בעבר:  טייסת ניסוי
 תקופת השירות:  2013–הווה (כ־12 שנים)
 דרגה:  לוטננט קולונל בצבא ארצות הברית
 זמן שהייה בחלל:  203 ימים, 15 שעות ו-16 דקות
 מספר פעילות חוץ-רכבית:  2
 זמן שהייה בפעילות חוץ-רכבית:  13 שעות ו-9 דקות
 ביוגרפיה בנאס"א:  אן מקליין
 משימות
 סויוז MS-11, משלחת 58/משלחת 59 לתחנת החלל הבינלאומית
  
 עיטורים
  כוכב הארד   מדליית האוויר (3)
 
אן שארלוט מקליין (באנגלית: Anne Charlotte McClain, נולדה ב-7 ביוני 1979) היא אסטרונאוטית אמריקאית של נאס"א, מהנדסת וטייסת ניסוי. מהנדסת הטיסה במשלחות 58 ו-59 לתחנת החלל הבינלאומית.
בצעירותה

מקליין נולדה וגדלה בספוקיין שבמדינת וושינגטון, ארצות הברית. היא חלמה על להיות אסטרונאוטית עוד מגיל צעיר.
למדה תואר ראשון בהנדסת מכונות באקדמיה הצבאית של ארצות הברית בוסט פוינט (West Point, New York) שבמדינת ניו יורק, אותו השלימה בשנת 2002. בשנת 2004, השלימה תואר שני בהנדסת אווירונאוטיקה מאוניברסיטת באת' ותואר שני מאוניברסיטת בריסטול בביטחון בינלאומי ב-2005. הלימודים באנגליה התאפשרו באמצעות מלגת מרשל (Marshall Scholarship) (על שם ג'ורג' מרשל, לאמריקאים הלומדים בבריטניה).